པ་མེ་ཏོག་ཀུ་མུ་དཱ་ཁ་འབུས་པ་ལྟ་བུ། བདག་གི་བློ་གྲོས་ཟླ་ཟེར་གྱིས་ཁ་ཕྱེ་བའི་
མཐུས་ལེགས་བཤད་ཀྱི་ཆུས་ད་ལྟ་ཟླ་བ་གྲགས་པ་སོགས་ཀྱི་ཡིད་ལ་རེ་བ་སྐོང་བར་
བྱེད་པའི་ཕྱིར། ཤེས་བྱ་ཆོས་ཅན། དེ་ཁོ་ན་ཉིད་འདི་ནི་གསན་རྒྱ་ཆེ་ཡང་སེམས་
ཙམ་པ་སོགས་གཞན་གྱིས་ཐུགས་སུ་ཆུད་པར་མི་འགྱུར་ཏེ། སྔར་དེ་ཉིད་བཤད་ཟིན་
པ་ཟབ་མོ་འཇིགས་སུ་རུང་བ་འདི་ནི། སྔོན་སྟོང་ཉིད་ལ་ངེས་པའི་བག་ཆགས་གོམས་
པ་ཉིད་ལས་སྐྱེ་བོས་ངེས་པར་རྟོགས་པར་འགྱུར་གྱི། སེམས་ཙམ་པ་སོགས་ཀྱིས་དེ་
ལས་ལྡོག་པའི་ཕྱིར། འཕགས་པའི་དགོངས་པ་མ་ཡིན་པའི་རང་བློས་སྦྱར་བ་འདི་
དག་མཐོང་ནས་གང་ཟག་གི་བདག་ཏུ་བརྗོད་པའི་གཞུང་ལུགས་རྣམས་ལ་བྱ་བ་ལྟར་
དུ་སེམས་ཙམ་པའི་ལུགས་ཀྱི་བཞེད་གཞུང་ལུགས་འདི་ལས་གཞན་པ་ལ་དགའ་བའི་
བློ་དོར་བར་བྱ་སྟེ། སེམས་ཙམ་པས་དེ་ཉིད་མ་རྟོགས་པའི་ཕྱིར། བཞི་པ་ནི། སློབ་
དཔོན་ཀླུ་སྒྲུབ་ཀྱི་ལུགས་བཟང་འདི་ལུང་རིགས་ཀྱི་སྒོ་ནས་བསྙད་པ་ལས་བྱུང་བའི་
བདག་གི་བསོད་ནམས་ཕྱོགས་ཀྱི་མཐར་ཁྱབ་པ། ཡིད་ཀྱི་ནམ་མཁའ་ཉོན་མོངས་
ཀྱིས་སྔོན་པོར་བྱས་(༡༣༡བ)པའི་དཀྱིལ་དུ། དགེ་ཚོགས་སྟོན་ཀའི་རྒྱུ་སྐར་ལྟར་དཀར་
བའམ། སེམས་ཀྱི་སྦྲུལ་ལ་དགེ་ཚོགས་ཀྱི་གདེངས་ཀའི་ཡིད་བཞིན་གྱི་ནོར་བུ་དང་
འདྲ་བ་གང་ཞིག་ཐོབ་པ་དེས། འཇིག་རྟེན་གྱི་འགྲོ་བ་མ་ལུས་པས་དེ་ཉིད་རྟོགས་
ནས་མྱུར་དུ་བདེ་བར་གཤེགས་པའི་ས་ཀུན་ཏུ་འོད་དུ་བགྲོད་པར་ཤོག་ཅིག །
མཇུག་གི་དོན་བཤད་པ།
བཞི་པ་མཇུག་གི་དོན་ལ། སློབ་དཔོན་གང་གིས་མཛད་པ་དང་། ལོ་པཎ་གང་
གིས་བསྒྱུར་བ་གཉིས། དང་པོ་ནི། དབུ་མ་ལ་འཇུག་པ་ཟབ་པ་དང་རྒྱ་ཆེ་བའི་
ཚུལ་གསལ་བར་བྱེད་པ་པོའི་སློབ་དཔོན་ཡོད་དེ། ཡུལ་ས་མན་ཏར་སྐུ་འཁྲུངས་
396

དབུ་མ་ལ་འཇུག་པ་གསལ་བར་བྱེད་པ་ཐེག་ཆེན་རྒྱ་མཚོར་འཇུག་པའི་གྲུ་རྫིངས། ༼༡༢༽
པའི་དཔལ་ལྡན་ཟླ་བ་གྲགས་པ་ཞེས་ཐེག་པ་བླ་ན་མེད་པ་མཆོག་ལ་ཐུགས་རབ་ཏུ་
གཞོལ་ཞིང༌། མི་འཕྲོགས་པའི་མཁྱེན་རབ་དང་ཐུགས་རྗེ་མངའ་བ། རི་མོར་བྲིས་
པའི་བ་བྲུས་མ་ལས་འོ་མ་བཞོས་པས་གཞན་གྱི་བདེན་ཞེན་བཟློག་པར་མཛད་པ་
དེས་སྦྱར་བའི་ཕྱིར། གཉིས་པ་ནི། ཤེས་བྱ་ཆོས་ཅན། བསྟན་བཅོས་འདིའི་སྒྱུར་
བྱེད་ལོ་པཎ་ཡོད་དེ། རྒྱ་གར་གྱི་མཁན་པོ་ཏི་ལ་ཀ་ཀ་ལ་ཤ་དང་། བོད་ཀྱི་ལོ་ཙཱ་བ།
པ་ཚབ་ཉི་མ་གྲགས་ཀྱིས་ཁ་ཆེའི་ཡུལ་གྱི་གྲོང་ཁྱེར་དཔེ་མེད་ཀྱི་དབུས། རིན་ཆེན་
སྦས་པའི་གཙུག་ལག་ཁང་དུ་ཁ་ཆེའི་དཔེ་དང་མཐུན་པར། ཁ་ཆེའི་རྒྱལ་པོ་དཔལ་
འཕགས་པ་ལྷའི་སྐུ་རིང་ལ་བསྒྱུར་བའི་ཕྱིར། གཞན་ཡང་ཡོད་དེ། ཕྱིས་ར་མོ་ཆེའི་
གཙུག་ལག་ཁང་དུ། རྒྱ་གར་གྱི་མཁན་པོ་ཀ་ན་ཀ་ཝརྨ་དང་། ལོ་ཙཱ་བ་དེ་ཉིད་ཀྱིས་
རྒྱ་གར་ཤར་ཕྱོགས་ཀྱི་རྒྱ་དཔེ་ལ་གཏུགས་ནས་གཏན་ལ་ཕབ་པའི་ཕྱིར། འགྱུར་དེ་
དག་རྣམས་ལ། ཆོས་ཀྱི་རྒྱལ་པོ་ཙོང་ཁ་པ་ཆེན་པོས་ལེགས་པར་གཟིགས་ཏེ་དཔྱད་
པ་ལ་ཆོས་ཅན། རྒྱུ་མཚན་ཡོད་དེ། ཐལ་འགྱུར་ལུགས་བཟང་འདི་ལ་ལོག་རྟོག་གི་
དྲི་མ་མཐའ་དག་(༡༣༢ན)བསལ་ནས། རྣམ་བཤད་དགོངས་པ་རབ་གསལ་མཛད་
པའི་ཕྱིར། བསྟན་བཅོས་ཆེན་པོ་དབུ་མ་ལ་འཇུག་པའི་ཚིག་དོན། སྤྱི་དོན། མཐའ་
དཔྱོད་རྣམས་གསལ་བར་བྱེད་པ་ཐེག་ཆེན་རྒྱ་མཚོར་འཇུག་པའི་གྲུ་རྫིངས་ཞེས་བྱ་བ།
རྣམ་བཤད་དགོངས་པ་རབ་གསལ་གྱི་དོན་ལྟར་བཤད་ཟིན་ཏོ།། །།
སྨྲས་པ། གྲངས་མེད་སྐུ་ཡི་སྒྱུ་འཕྲུལ་དྲ་བའི་རོལ་གར་མ་ནི་མཐོང་ན་མི་མཐུན་
མེད་པའི་དཔལ། །སྣ་ཚོགས་གསུང་གི་འགྱུར་ཁུག་གདངས་སྙན་གྲགས་སྟོང་སྒྲ་ནི་
རིས་བྲལ་གདུལ་བྱའི་ཐོས་འཛིན་དཔྱིད། །འགྱུར་མེད་ཐུགས་ཀྱི་ཐམས་ཅད་མཁྱེན་
པའི་ཡེ་ཤེས་མཆོག་ནི་ལུས་ཅན་ཀུན་ལ་བརྩེ་བ་ཅན། །གསང་བ་གསུམ་གྱི་ཕན་
བདེ་སྩོལ་བའི་བྱེད་པོ་དེ་ནི་སྟོན་པ་བླ་མེད་ཤཱཀྱའི་གཙོ། །གང་གི་གསུང་རབ་རབ་
འབྱམས་ཤེས་བྱའི་དོན། །ཇི་བཞིན་འགྲེལ་མཁས་མཁས་མཆོག་ཀླུ་སྒྲུབ་ཀྱི། །བསྟན་
བཅོས་དཀའ་གནད་གནད་ཀུན་སྟོན་མཛད་པའི། །དཔལ་ལྡན་ཟླ་གྲགས་གྲགས་པ་
397

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ན༽
དབྱར་རྔ་བཞིན། །རང་བཞིན་གྲུབ་པས་སྟོངས་པའི་ཀུན་གསལ་མར། །ཐ་སྙད་རླུང་
གི་རྒྱལ་མཚན་རབ་བཀྲ་བའི། །སྣང་སྟོང་ཟུང་དུ་འཇུག་པ་དབུ་མའི་ལམ། །མཐའ་
བྲལ་ཚུལ་འདི་གསུང་རབ་ཀུན་གྱི་བཅུད། །འཁྲུལ་པའི་རང་བཞིན་རྙོག་བྲལ་རྫིང་
བུའི་ནང༌། །བཏགས་ཙམ་བསིལ་སྦྱིན་མཁན་པོའི་སྣང་བརྙན་ལ། །རྨོངས་པའི་
、
བྱིས་པ་བདེན་པར་བཟུང་བའི་བློས། །མཐའ་མེད་འཁོར་བའི་རྦ་ཀློང་ནང་དེར་
ལྷུང༌། །བརྣག་དཀའི་འཁོར་བའི་ཀློང་དུ་མི་འཕྱན་པར། །སྐུ་གསུམ་གླིང་དུ་བགྲོད་
པའི་ཐབས་ཀྱི་མཆོག །ཐལ་འགྱུར་འཁྲུལ་པ་བྲལ་བའི་གྲུ་རྫིངས་ལ། །ཡོངས་བརྟེན་
འཇམ་དཔལ་སྙིང་པོའི་རིང་ལུགས་ཙམ། །བློ་གྲོས་རིན་ཆེན་དབང་གིས་རྒྱལ་པོའི་
ཏོག །(༡༣༢བ)མཁས་བཙུན་བཟང་པོའི་དར་གྱི་ཤམ་བུ་ཅན། །རྣམ་དཔྱོད་ནོར་བུའི་
ཡུ་བ་ཕྲ་ལྡེམ་གྱིས། །གྲགས་པ་སྲིད་རྩེའི་བར་དུ་ཅི་ཡང་འཁོར། །བློ་བཟང་རྒྱལ་བའི་
རིང་ལུགས་གསེར་སྦྱངས་ཀྱིས། །ཐུབ་བསྟན་གླིང་བཞི་ཀུན་ལ་དབང་བསྒྱུར་བའི། །
འཇམ་མགོན་དཀོན་མཆོག་ཆོས་འཕེལ་རྣམ་ཐར་ལ། །བསམས་ཀྱིན་མཁས་པའི་
ངེས་ཤེས་ལྷག་པར་སྐྱེས། །ཆོས་བརྒྱད་བྱ་བའི་ཆང་གིས་ཆེར་མྱོས་པས། །ངན་འགྲོའི་
གཡང་ལ་གོམ་པ་འཕྱན་བྱེད་ཀྱང༌། །ཚུལ་བསྟན་སྙན་པའི་གཏམ་གྱིས་མདུན་བསུས་
པའི། །དམ་པའི་སྤྲུལ་པར་ཁས་འཆེ་གད་མོའི་ཡུལ། །ཀླ་ཀློའི་སྐྱེ་བོ་འབྱོར་པའི་ནོར་
ལ་སྤྱོད། །མཐོན་པོའི་ཁྲི་ལ་ཐ་ག་པ་ཀུན་འདུག །འཁོར་གཡོག་འདུ་འགོད་འདབ་
ཆགས་བྱས་ཀྱང་བྱེད། །དོན་མེད་མཚར་སྡུག་དབང་པོའི་གཞུ་ཉིད་བཀྲ། །ཉི་མའི་
གཉེན་དང་འཕགས་ཡུལ་པཎ་གྲུབ་ཚོགས། །ཇོ་འབྲོམ་ས་རྔོག་ཤོང་པང་བུ་སྟོན་རྗེ། །
ཀུན་མཁྱེན་ཙོང་ཁ་པ་སོགས་དམ་པ་རྣམས། །བདེ་ཆེན་ཞི་བའི་དབྱིངས་སུ་ཆེར་
མནལ་ཞིང༌། །ཐོས་ཉུང་སྐྱེས་བུ་སྟོབས་འབྱོར་བྲན་འཁོར་གྱིས། །མཛེས་པར་བཏེག་
ལ་འགྲོ་བའི་འདྲེན་པ་ཞེས། །ཕ་ཝང་མཁའ་ལྡིང་དབང་པོར་དྲིལ་སྒྲོགས་པའི། །
མཁས་བླུན་དབྱེ་བ་མེད་པའི་བོད་ཡུལ་འདིར། །སྔོན་བྱོན་འཁྲུལ་མེད་གསུང་རབ་
ཙན་དན་ལས། །ཉེས་བཤད་སྡོང་དུམ་ཕལ་ལ་རིན་ཐང་དུ། །ཆེ་བར་བརྩི་ན་བདག་
398

དབུ་མ་ལ་འཇུག་པ་གསལ་བར་བྱེད་པ་ཐེག་ཆེན་རྒྱ་མཚོར་འཇུག་པའི་གྲུ་རྫིངས། ༼༡༢༽
-
འདྲས་བསྟན་བཅོས་ཀྱི། །གླེགས་བམ་བསྐྲུན་པ་ངལ་བའི་རྒྱུ་རུ་འཁུམས། །ཕུལ་བྱུང་
ཤེས་རབ་འོད་ཀྱིས་མ་བསྐྱངས་ཤིང་། །བརྩོན་པའི་སྡོང་བུ་ཆེས་ཆེར་དམན་པ་ཡི། །
བློ་གྲོས་པད་དཀར་གཞོན་ནུའི་ལེགས་བཤད་ཀྱི། །སྦྲང་རྩིས་མཁས་མང་བུང་བའི་
དགའ་སྟོན་དཀའ། །འོན་ཀྱང་ཤེས་ལྡན་གཞན་གྱི་བསྟན་བཅོས་ལ། །སྦྱར་བྱང་སྤོས་
ཏེ་རང་གིར་བཟུང་བ་(༡༣༣ན)ཞྭ་དམར་བས་ཐམས་ཅད་མཁྱེན་པ་དགེ་འདུན་གྲུབ་ཀྱི་འདུལ་ཊཱིཀ་ཆེན་
མོའི་མཛད་བྱང་སྤོས་པ་ལྟ་བུ་དང༌། །ལོག་དཀྲུགས་བཤད་པས་རྒྱལ་བསྟན་རྨ་ཕྱུང་བའི།
ཆོས་ལོག་མཁན་པོའི་མནོང་ཡང་འཁུར་མ་དགོས། །སྦྱངས་པས་ཤེས་པ་མིན་ཞེས་
ངན་པའི་གཏམ། །མཆོག་དམན་ཀུན་གྱིས་གླེང་བ་བདག་མིན་པས། །ཅུང་ཟད་
བསླབས་པའི་འབྲས་རྟགས་ཡང་དག་ཏུ། །སྙིང་པོར་བསྒྲིལ་བའི་གླེགས་བམ་འདི་
ན་བསྐྲུན། །དགེ་དེས་ཐམས་ཅད་མཁྱེན་པ་ཙོང་ཁ་པའི། །དྲི་མེད་སྙིང་པོའི་བསྟན་
པ་དཔག་བསམ་ལྗོན། །སྐལ་བཟང་འཆི་བ་མེད་པའི་དགའ་སྟོན་དུ། །གཡོ་མེད་རྡོ་
རྗེའི་དཔལ་ལྟར་བརྟན་གྱུར་ཅིག །ཅེས་བསྟན་བཅོས་ཆེན་པོ་དབུ་མ་ལ་འཇུག་པ་
གསལ་བར་བྱེད་པ་ཐེག་ཆེན་རྒྱ་མཚོར་འཇུག་པའི་གྲུ་རྫིངས་ཞེས་བྱ་བ་འདི་ཡང༌།
ལེགས་བཤད་ཆོས་འཁོར་གླིང་གི་སློབ་དཔོན་པ་ལེགས་བཤད་སྨྲ་བ་བསྟན་འཛིན་
་
ཕྲིན་ལས་ཀྱིས་ཉེ་བར་བསྐུལ་བ་ལ་བརྟེན་ནས། ཊཱིཀྐ་དང་ཐལ་འཕྲེང་ཟུང་འབྲེལ་
ཙམ་ཞིག་བྱེད་རྩིས་ཡིན་ནའང༌། རོང་བྱམས་ཆེན་གྱི་འཆད་ཉན་པ་རབ་འབྱམས་
སྨྲ་བ་བློ་བཟང་ཆོས་གྲགས་ཀྱིས། སྤྱི་དོན་ཞིག་ཀྱང་བྱེད་དགོས་ཚུལ་ནན་ཆགས་
པར་བརྟེན། དང་པོར་འཇམ་དབྱངས་བླ་མ་དཀོན་མཆོག་ཆོས་འཕེལ་གྱི་དྲུང་དུ་
ཆོས་འདི་ལན་ཁ་ཡར་ཐོས་པ་དང་། ཐམས་ཅད་མཁྱེན་པ་ཙོང་ཁ་པ་ཆེན་པོའི་
རྣམ་བཤད་གཉིས་དགོངས་པ་བསྟུན། མཁས་པ་དུ་མའི་ལེགས་བཤད་ལ་ཞིབ་ཏུ་
དཔྱད་དེ། གཞུང་དོན་རྣམས་རྫོགས་པར་བཀྲལ། སྤྱི་དོན་མཐའ་དཔྱོད་ཀྱིས་རྣམ་
པར་བརྒྱན་ཏེ། དགེ་བཅུའི་ཡོན་ཏན་མཐའ་དག་ཚང་བའི་ཡར་ཀླུངས་ཀྱི་སའི་ཆར།
ཟ་ཧོར་གྱི་རིགས་ལས་སྐྱེས་པའི་ཐེག་ཆེན་སྨྲ་བའི་བཙུན་པ་ངག་དབང་བློ་བཟང་རྒྱ་
399

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ།
མཚོ་འཇིགས་མེད་གོ་ཆ་ཐུབ་བསྟན་ལང་ཚོའི་སྡེས། ཐམས་ཅད་འདུལ་(༡༣༣བ)ཞེས་
པ་མེ་མོ་ཕག་གི་ལོ། ཆུ་ཤེལ་གྱི་དབང་པོ་ས་གས་ཉ་བའི་དམར་ཕྱོགས་ཀྱི་དགའ་བ་
གཉིས་པ། དབྱངས་ཨཱ་འཆར་བའི་ཏཞཱི་ལ་སེང་གེའི་དུས་སྦྱོར་ལ་བབ་པའི་ཚེ་དཔལ་
ལྡན་འབྲས་སྤུངས་ཆོས་ཀྱི་སྡེ་ཆེན་པོར་སྦྱར་བའི་ཡི་གེ་པ་ནི། རྒྱ་བོད་ཀྱི་ཡིག་རིགས་
སོགས་གཙུག་ལག་དུ་མ་ལ་བློའི་སྣང་བ་ཅན་ངག་དབང་དགེ་ལེགས་ཀྱིས་བྲིས་པ་
འདིས་ཀྱང་། རྒྱལ་བ་ཙོང་ཁ་པ་ཆེན་པོའི་བསྟན་པ་སརྦ་དཱདིགཡུདཡཛཡནྟུ། ཕན་
བདེ་འབྱུང་བའི་གནས་གཅིག་པུ། །བསྟན་པ་ཡུན་རིང་གནས་པ་དང་། །བསྟན་པ་
སྒྲུབ་པའི་སྐྱེས་བུ་རྣམས། ། སྐུ་ཚེའི་རྒྱལ་མཚན་བརྟན་གྱུར་ཅིག །ཨོཾ་སུ་པྲ་ཏི་ཥྛ་བཛྲ་
ཡེ་སྭཱཧཱ། །བཀྲ་ཤིས།
༈ སྲིད་ཞིའི་རྒུད་པ་མ་ལུས་དྲུངས་ནས་འབྱིན། །པདེ་གཤེགས་སྲས་དང་སློབ་
མའི་ཚོགས་དང་བཅས། །སྐྱེད་བྱེད་རྟེན་འབྱུང་ཟབ་དོན་མངོན་མཛད་ནས། །ཀུན་ལ་
གོ་ཤར་སྤེལ་མཛད་ཤཱཀྱའི་རྒྱལ། །ཟབ་དོན་རྟོགས་དཀའ་ཐེག་ཆེན་ལམ་བཟང་པོ།
དངོས་འཛིན་ངན་རྟོག་རླུང་གིས་ཆེར་བསུབ་ཚེ། །དྲི་མེད་རིགས་པས་འཕགས་བོད་
ཡུལ་རྣམས་སུ། །ལམ་སྲོལ་འབྱེད་མཛད་བརྒྱུད་པར་བཅས་རྣམས་བསྔགས། །གང་
དག་སྔོན་བྱོན་མེས་པའི་རྗེས་བསྙེགས་སུ། །བགྲོད་མྱུར་བདེ་ཕྱིར་ཀུན་གཟིགས་ལྔ་པ་
ཆེས། །ཐེག་ཆེན་རྒྱ་མཚོར་འཇུག་པའི་གྲུ་རྫིངས་ཆེ། །ངོ་མཚར་བཞེངས་མཛད་གང་
དེར་ལེགས་བཞུགས་ནས། །སྐུ་གསུམ་བསམ་འཕེལ་དབང་པོ་དོན་གཉེར་བའི། །
སྐྱེས་མཆོག་བགྲངས་ཡས་སྔར་འདས་སླར་ཡང་ནི། །དེ་བས་ཆེས་མང་འབྱུང་འགྱུར་
འགྲོ་དག་ལ། །ཀུན་ནས་བརྩེ་གཟིགས་ཕྱག་ན་པདྨོ་ཡིས། །བཀའ་སྩལ་རབ་གུས་དང་
བས་ལྷུར་བླངས་ཏེ། །དགའ་བ་བརྒྱ་ལྡན་ཕོ་བྲང་ཆེ་མཆོག་ནས། །གསུང་རབ་
ཐ་ཆེ་
འདི་པར་གསར་ལེགས་བསྐྲུན་སྟེ། །ཆོས་སྦྱིན་འཛད་མེད་རྒྱུན་བཟང་སྤེལ་བྱས་ན། །
རྣམ་འདྲེན་མཆོག་གི་དགོངས་པ་ཇི་བཞིན་དུ། །རྒྱལ་བསྟན་སྤྱི་དང་མཐའ་གཉིས་
དང་བྲལ་བའི། །དཔལ་ལྡན་ཐལ་འགྱུར་བ་ཡི་ལྟ་བའི་གནད། །ཟླ་བའི་ཞབས་དང་
།
400

དབུ་མ་ལ་འཇུག་པ་གསལ་ལ་བར་བར
བྱེད་པ་ཐེག་ཆེན་རྒྱ་མཚོར་འཇུག་པའི་གྲུ་རྫིངས། ༼༡༢༽
བློ་བཟང་རྒྱལ་བ་ཡིས། །ཚང་ལ་མ་ནོར་ལེགས་ཕྱེས་ལྷ་ལམ་དུ། །བཤད་སྒྲུབ་ཉི་ཟླ་
རྣ་ཆ་རབ་གཡོ་བའི། །རྣམ་དཔྱོད་ལྡན་རྣམས་རི་དབང་ལྟར་འཕགས་ཏེ། །གཏི་མུག་
གདོན་ཆེན་རྩ་བ་ཧྲུལ་གྱུར་ཅིག །དམུས་(༡༣༤ན)ལོང་སྲིད་པའི་འབྲོག་ཏུ་འཁྱམས་པ་
དག །སྟོང་དང་རྟེན་འབྱུང་གཉིས་ཚོགས་ལྟ་བའི་མིག །རྙེད་དེ་བླང་དོར་གནས་
ཀུན་གསལ་མཐོང་ནས། །སྲིད་གཞིའི་གཡང་ལས་མྱུར་ཐར་གཏན་བདེ་ཤོག །གང་
དག་གཏན་བདེར་མ་རེག་དེ་སྲིད་དུ། །པད་དཀར་འཆང་དབང་སྤྱི་བོའི་རྒྱན་དུ་
བསྟེན། །མགོན་པོ་སྲས་དང་བཅས་པས་རྗེས་བཟུང་སྟེ། །ཆོས་འབྱོར་བདེ་དགེའི་
དཔལ་ལ་རྟག་རོལ་ཤོག། །།
ཅེས་པ་འདི་ནི་རབ་བྱུང་བཅོ་ལྔ་པ་ཆུ་འབྲུག་ལོར་༧གོང་ས་༧སྐྱབས་མགོན་༧རྒྱལ་དབང་ཐམས་ཅད་མཁྱེན་
གཟིགས་ཆེན་པོ་ནས་བསྟན་འགྲོའི་སྨན་སླད་དགོངས་ཟབ་བླ་ན་མ་མཆིས་པས་༧ཀུན་གཟིགས་ལྔ་པ་ཆེན་པོའི་གསུང་
བསྟན་བཅོས་ཆེན་མོ་དབུ་མ་ལ་འཇུག་པ་གསལ་བར་བྱེད་པ་ཐེག་ཆེན་རྒྱ་མཚོར་འཇུག་པའི་གྲུ་རྫིངས་ཞེས་བྱ་བ་
སྔོན་ནས་འགྲོ་དོན་ཅི་ཆེར་བརྟེན་སྔོན་ཡོད་ཀྱི་པར་བགྲེས་སྐྱོན་ཤིན་ཏུ་ཆེ་བས་པར་གསར་བཞེངས་བགྱི་དགོས་
བཀའ་སྩལ་ལྟར། ༧གཞུང་ས་མཆོག་ནས་པར་གསར་བཞེངས་འཕྲལ་མར་མཛད་སྐབས་པར་བྱང་སྨོན་ཚིག་ཀྱང་
འདྲི་དགོས་ཞེས་བཀའ་ཕེབས་ལྟར་མགོན་པོ་གང་གི་ཆོས་སྲིད་ཀྱི་བྱེད་པོ་ཡོངས་འཛིན་ཇི་ཧྲན་ཤན་སི་དེ་མོ་ཧོ་
ཐོག་ཐུ་ངག་དབང་བློ་བཟང་འཕྲིན་ལས་རབ་རྒྱས་ནས་གུས་པས་བྲིས་ཏེ་ཕུལ་བ་དགེ་ལེགས་འཕེལ། གསུང་པར་
འདི་གྲ་ཆོས་གྲ་པ་རྣམས་ལ་ཕན་ཕྱིར་བཞེངས་པས་པར་ཡོན་སྤྲོ་ལེན་མི་ཆོག །དགེའོ།།
401